Diari Oficial de la Generalitat Valenciana


Sumari del DOGV 7355, del 08-09-2014 (2014/8150)

ACORD de 5 de setembre de 2014, del Consell, constituït en Junta General d'Accionistes de caràcter universal de la mercantil Radiotelevisió Valenciana, SAU, pel qual es corregixen, per raons estrictament tècniques, alguns aspectes de l'Acord adoptat el 28 de novembre de 2013.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7355

Data del DOGV
:   08-09-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/8150


Data del document
:   05-09-2014

Organisme emissor
:   Radiotelevisió Valenciana (RTVV)

Tipus de document
:   Acord

ACORD de 5 de setembre de 2014, del Consell, constituït en Junta General d'Accionistes de caràcter universal de la mercantil Radiotelevisió Valenciana, SAU, pel qual es corregixen, per raons estrictament tècniques, alguns aspectes de l'Acord adoptat el 28 de novembre de 2013. [2014/8150]  
El Consell, en la reunió del dia 5 de setembre de 2014, va adoptar l'acord següent:  
El Consell, reunit el dia 28 de novembre de 2013, com a Junta General d'Accionistes, amb caràcter extraordinari i universal, de la mercantil Radiotelevisió Valenciana, SAU, va adoptar uns acords referits a canvis en la composició de l'òrgan d'administració i a la liquidació i extinció de la societat. Atés que la literalitat de l'acta ha ocasionat dificultats per a fer-ne la inscripció en el Registre Mercantil, el Consell, reunit a Cheste el dia 5 de setembre de 2014, com a Junta General d'Accionistes de la mercantil Radiotelevisió Valenciana, SAU, amb caràcter extraordinari i universal, accepta tractar, com a punt de l'orde del dia de la reunió, la rectificació dels aspectes que no es van transcriure amb la precisió requerida.   
Després de les deliberacions oportunes, i atés que no hi ha intervencions de les quals se sol·licite la constància, el Consell, constituït en Junta General Universal d'Accionistes de la mercantil Radiotelevisió Valenciana, SAU, per unanimitat,  
  
  
ACORDA  
  
Primer  
Afegir, al final de l'apartat primer de l'Acord de 28 de novembre de 2013, el text següent:  
«El cessament esmentat dels membres del Consell d'Administració comporta, d'acord amb l'article 10.ii dels Estatuts Socials, el cessament com a director general d'Ernesto Moreno Murcia, per haver sigut cessat com a membre del Consell d'Administració.»  
  
Segon  
Afegir, en l'apartat tercer de l'Acord de 28 de novembre de 2013, i després dels noms dels membres de la Comissió de Liquidació, el següent: «, que actuaran en forma d'òrgan col·legiat de Comissió de Liquidació».  
  
Tercer  
Suprimir l'apartat quint de l'Acord de 28 de novembre de 2013, el contingut del qual, amb les modificacions oportunes, passa a formar part de l'apartat quart, i, conseqüentment, modificar la redacció de l'apartat quart, així mateix de l'Acord de 28 de novembre de 2013, que queda redactat de la manera següent:  
«Facultar expressament els liquidadors nomenats perquè qualsevol d'ells, indistintament, puguen elevar a públiques les decisions del soci únic, facultant-los especialment en tot allò que és necessari i convenient per a la seua execució, desplegament i compliment; per a firmar tots els documents públics o privats que siguen necessaris o convenients; per a realitzar, davant del notari que autoritze l'elevació a públics dels acords de dissolució i liquidació de la societat, totes les manifestacions que resulten preceptives o convenients en relació amb la dissolució i liquidació esmentades; i per a realitzar totes les actuacions que convinguen per a la seua millor execució, inclús les d'índole fiscal, fins a arribar a la seua inscripció en el Registre Mercantil, i podran atorgar inclús escriptures de ratificació, esmena i/o aclariment en vista dels suggeriments verbals i/o la qualificació escrita del registrador mercantil.»  
  
  
Cheste, 5 de setembre de 2014  
  
El vicepresident i secretari del Consell,  
JOSÉ CÍSCAR BOLUFER